ગોંડલના નેશનલ હાઇવે પર ઉમવાડા ચોકડી પાસે આવેલ સમસ્ત કોટડીયા પરિવાર ના કુળદેવીના મંદિરે પ્રતિવર્ષ મુજબ ત્રિવિધ કાર્યક્રમ યોજાયો હતો જેમાં નવચંડી યજ્ઞ, સરસ્વતી સન્માન સમારોહ તેમજ પરિવારના બાળકો માટે વેશભૂષા હરીફાઈ નું આયોજન કરવામાં આવ્યું હતું, આમંત્રિત મહેમાનો હસ્તે સમાજના તેજસ્વી તારલાઓને સર્ટિફિકેટ, પારિતોષિક એનાયત કરાયા હતા, સમગ્ર કાર્યક્રમને સફળ બનાવવા માટે કોટડીયા પરિવાર જનોએ જહેમત ઉઠાવી હતી.